CompeGPS TEAM, SL

Aquesta ruta local complementa el Camí troncal de Costera-Ribera-Horta i aprofundeix en el patrimoni dels barris històrics del Carme (antic raval musulmà), el Mercat, la Xerea (antiga jueria) i la Seu. Entre altres joies a descobrir, hi ha la cripta visigoda de Sant Vicent, els banys de l'Almirall (d'estil àrab però d'època cristiana), la porta romànica de l'Almoina, el portal de la Valldigna, la muralla i les torres de guaita del segle XI, el mercat de la plaça Redona, els palaus modernistes del carrer de la Pau i els frescs de l'església romànica i gòtica de Sant Joan de l'Hospital i la gòtica Sant Nicolau.
També podem veure algunes curiositats, com la casa més estreta i la casa més petita del món, la seu de lo Rat Penat, les pintades pintoresques i crítiques del carrer de Baix, la famosa orxateria de Santa Caterina, la casa natal de Lluís Vives, un refugi de la Guerra Civil Espanyola i l'edifici que fou seu del Govern de la Segona República.